मुस्तफा जाने रहमत पे लाखों सलाम
पैगंबर हजरत मोहम्मद (स अ) के जन्म दिवस पर निकले जुलूस-ए-मोहम्मदी में साकची गोलचक्कर पर शामिल लोग।
सिटी रिपोर्टर | जमशेदपुर
शहरमें गुरुवार को पैगंबर हजरत मोहम्मद (स अ) के जन्म दिवस ईद मिलादुन नबी के अवसर विशाल जुलूस-ए-मोहम्मदी निकाला गया। इसमें हजारों की संख्या में मुसलमानों ने शिरकत की और अपने नबी के प्रति मोहब्बत का इजहार किया। जुलूस में शामिल लोग नबी की शान और तारीफ में नात शरीफ, दरूद सलाम का नजराना पेश करते चल रहे थे। जुलूस का आयोजन तंजीम अहले सुन्नत जमात ने किया था। तंजीम के अाह्वान पर अहले सुन्नत समूह की दर्जनों संस्था मदरसा से जुड़े और आम लोग जुलूस में शामिल हुए। जुलूस लगभग तीन किमी लंबा था, जो विभिन्न मार्गाें से गुजरा। लगभग पांच घंटे तक लोग जुलूस के साथ सड़क पर रहे। जुलूस में व्यवस्था बनाए रखने में जहां पांच सौ से अधिक वॉलेंटियर तैनात थे, वहीं सुरक्षा-व्यवस्था बनाए रखने के लिए पुलिस अर्द्धसैनिक बलों को भी तैनात किया गया था। यातायात व्यवस्था के लिए भी खास इंतजाम किए गए थे। जुलसू को एकत्र करने के लिए चार स्थानों पर सभाएं हुईं।
hin_Deva bho_Deva mai_Deva hin_Deva